БАТЛАВ: БАТЛАВ:

НИЙСЛЭЛИЙН ОНЦГОЙ БАЙДЛЫН НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГА ............. ГАЗРЫН ДАРГА Э.БАТТУЛГА

ХАМТЫН АЖИЛЛАГААНЫ САНАМЖ БИЧИГ

2014 оны ..дүгээр сарын ... өдөр Улаанбаатар

**Нэг. ЗОРИЛГО**

1.1. Нэг талаас Нийслэлийн Онцгой байдлын газар, нөгөө талаас Нийслэлийн Аялал жуулчлалын газар /цаашид “талууд” гэх/ дор дурьдсан асуудлаар хамтран ажиллахаар харилцан тохиролцож энэхүү санамж бичгийг үйлдэв.

1.2 Санамж бичгийн зорилго нь “Найрсаг Улаанбаатар” хөтөлбөрийн хүрээнд хоёр талын хамтран шийдвэрлэх тулгамдсан асуудлыг цаг алдалгүй хэрэгжүүлж, Улаанбаатар хотод аялж, жуулчилж буй гадаадын иргэдийн аюулгүй байдлыг хангах, тэднийг болзошгүй байгаль цаг агаарын гэнэтийн үзэгдэл, ахуйн осол, гэмтлээс урьдчилан сэргийлэх, холбогдох мэдээллээр шуурхай хангах, эрүүл аюулгүй таатай орчин бүрдүүлж, эрсдэлд орсон нөхцөлд онцгой байдлын тусламж, үйлчилгээг цаг алдалгүй үзүүлэхэд оршино.

**Хоёр. НИЙТЛЭГ ҮНДЭСЛЭЛ**

2.1 Санамж бичиг нь хоёр тал гарын үсэг зурсан өдрөөс эхлэн хүчин төгөлдөр болно.

2.2 Энэхүү санамж бичигт тусгагдсан аливаа үйл ажиллагааг Монгол улсад мөрдөгдөж буй хууль, тогтоомж, Нийслэлийн эрх зүйн байдлын тухай хууль, бусад дүрэм, журмын хүрээнд авч хэрэгжүүлнэ.

**Гурав. ТАЛУУДЫН ХАМТЫН АЖИЛЛАГААНЫ ЧИГЛЭЛ,**

**ХЭРЭГЖҮҮЛЭХ АЖИЛ**

3.1 Нийслэл Улаанбаатар хотын аялал жуулчлалын бүсэд аялж, жуулчлахаар ирсэн гадаадын иргэдийг аливаа эрсдэлд өртөхөөс сэрэмжилж, жуулчдад үйлчилдэг үйлчилгээний байгууллагуудын удирдлага, менежер, эмч, харуул хамгаалатын ажилтанд / зочид буудал, жуулчны бааз, зоогийн газар, амралт сувилал гэх мэт/ онцгой байдлын стандартыг хангуулах, анхан шатны яаралтай тусламж үзүүлэх чиглэлээр сургалт, семинар зохион байгуулах, гарын авлага материал бэлтгэн тараах

3.2 Жуулчдад үйлчилдэг үйлчилгээний байгууллагуудад онцгой байдал, эрсдэлээс сэргийлэх зөвлөмж өгч, гал, ус, цахилгаан, газар хөдлөлт, байгалийн гэнэтийн үзэгдэл болон бусад аюул, ослоос хамгаалах, бэлэн байдлыг хангуулах үзлэг, шалгалтыг тодорхой хугацаанд хийж байх удирдамж, чиглэлийг гарган хамтран ажиллах,

3.3 Нийслэлийн аялал жуулчлалын эрсдэлээс урьдчилан сэргийлэх үйл ажиллагааны менежмент төлөвлөгөөг хамтран боловсруулж, батлуулан ажиллах

3.4 Гадаадын жуулчдад онцгой байдлын яаралтай тусламжийг нийслэл, дүүргээс хэрхэн үзүүлэх дэг журмыг тогтоох

3.5 Талууд гадаадын аялагч, жуулчдаас ирүүлсэн гомдол, мэдээллийг хүлээн авч, хуулийн хугацаанд шуурхай шийдвэрлэж, харилцан мэдээлэл солилцох

3.6 Зочид буудал, аялал жуулчлалын үйл ажиллагаа эрхэлж байгаа аж ахуйн нэгж, байгууллага бүрийг жуулчид, үйлчлүүлэгчдийг эрсдэлээс урьдчилан сэргийлэх ажлын журамтай болгох

**Дөрөв. САНАМЖ БИЧГИЙН БИЕЛЭЛТИЙГ ХАНГАХ ТАЛААР**

4.1 Энэхүү санамж бичгийн биелэлтийг хангуулах чиглэлээр тусгайлсан төлөвлөгөө гарган ажиллаж болно.

4.2 Энэ зүйлийн 4.1-д заасан төлөвлөгөө нь санамж бичгийн салшгүй нэг хэсэг байна.

4.3 Санамж бичгийн биелэлт, хэрэгжүүлэх төлөвлөгөө, ажлын явцыг 2 тал холбогдох нэг ажилтандаа хариуцуулан дэмжин тусалж ажиллана..

**Тав. ХУГАЦАА**

5.1 Энэхүү санамж бичигт талууд харилцан зөвшилцсөнөөр нэмэлт оруулж болох бөгөөд энэ нэмэлт нь тус санамжийн заалтуудын нэгэн адил хүчин төгөлдөр байна.

5.2 Санамж бичгийг байгуулан үзэглэсэнээс хойш 2 жилийн хугацаанд 2 тал хүчин төгөлдөр мөрдөн ажиллана.

**САНАМЖ БИЧИГ БАЙГУУЛСАН:**

Нийслэлийн Аялал жуулчлалын газрын Нийслэлийн Онцгой байдлын газрын

.................... ........................